JAEK

Koolituskolmapäev ettevõtetele: Digiturunduskanalid
2025-04-09 15:00 - 17:00 UTC | Jõgevamaa Arendus- ja Ettevõtluskeskus, Aia 2, Jõgeva
Koolituse õpiväljundid:
Google Ads

+ Mõistab Google Ads’i tööpõhimõtteid ja märksõnapõhise reklaamimist.
+ Teab, mille alusel hallata ja optimeerida Google Ads;i kampaaniaid, määrata eelarvet, sihtrühmi ja reklaamiformaate.
+ Analüüsib kampaaniate tulemusi Google Ads’i analüütika tööriistade abil.

Sotsiaalmeedia turundus

+ Tunneb erinevaid sotsiaalmeediaplatvorme (nt Facebook, Instagram, LinkedIn, TikTok) ning nende sobivaid erinevaid turundusstrateegiaid.
+ Oskab koostada meedia turundusstrateegiat, sealhulgas muu sisu loomist, ajatamist ja sihtgrupi kaasamist.
+ Kasutab tasulise reklaamitööriistu sotsiaalmeedias, sh kampaaniate reguleerimist ja tulemuste mõõtmist.

Üldised oskused

+Tunneb integreeritud digiturunduse tähtsust ja oskab erinevaid kanaleid ühiselt ühendada.

Koolitaja: Urmet Seepter, OÜ Illim: turundusetuba.ee
Õpiväljund: Digiturunduskoolituse tunnistus väljastatakse praktikumi läbijatele peale 30 aprilli koolitust
Koolitusele registreerimine ja osalustasu, 4 eurot tasumine on fienta keskkonnas.

Praktiline ja põnev "Laste kergejõustiku" koolitus lasteaedade ja koolide liikumisõpetajatele
2025-04-16 10:00 - 13:00 | Põltsamaa Felixhall, Põltsamaa Felixhall, Lille 2, Põltsamaa
Praktiline “Laste kergejõustiku” koolitus lasteaedade ja koolide liikumisõpetajatele
Koolitus toimub 16. aprillil 2025 kell 10-13 Põltsamaa Felixhallis (Lille 2, Põltsamaa linn).
Koolituse eesmärk on pakkuda erinevaid võimalusi laste liikumistundide rikastamiseks kergejõustiku aladega. Koolitus põhineb Rahvusvahelise Kergejõustikuliidu (World Athletics) poolt loodud programmil Kids’ Athletics, mille abil saavad lapsed vanuses 4-14 eluaastat tutvust teha erinevate kergejõustikualadega läbi mänguliste ja lõbusate tegevuste.
Koolitusele registreerimine kestab 11. aprillini.
NB! Koolituse kohtade arv on piiratud!

REGISTREERIMINE

KOOLITUSE INFO:
🔸 Koolituse käigus õpetatakse osalejatele, kuidas treenida laste viskamisoskust, hüppevõimet, kiirust, vastupidavust ja koordinatsiooni, mis kõik on aluseks ka paljudele teistele spordialadele. Osalejad saavad teoreetilisi teadmisi, täiendada oma harjutusvara ning ka ise ennast liigutada ja harjutusi läbi proovida. Samuti pakume erinevaid ideid spordipäevade läbiviimiseks.
🔸 Koolitusel osalejatele väljastab Eesti Kergejõustiku Liit tõendi.
🔸 Koolitusel palume kanda mugavaid riideid ja sisejalanõusid, mis võimaldavad aktiivselt osa võtta.
🔸 Koolitus on osalejale tasuta!

KOOLITAJAD:
Koolitust viivad läbi kergejõustikutreenerid Krista Viipsi (EKR6) ja Margit Randver (EKR5). Lisaks kergejõustikutreeneri ametile on Krista lasteaias liikumisõpetaja ning Margit tegutseb koolis liikumisõpetajana. Seega on neil mõlemal hea ülevaade, kuidas koolides ja lasteaedades asjad toimivad ning nad saavad ka oma kogemusi jagada.

REGISTREERIMINE

Koolitusele registreerimine kestab 11. aprillini.

Koolitus toimub Jõgevamaa Arendus- ja Ettevõtluskeskuse ja Jõgevamaa Spordiliit Kalju eestvedamisel. Koolitus saab teoks tänu SA Liikumisharrastuse kompetentsikeskuse rahastusele. Koolituse korraldaja on Eesti Kergejõustiku Liit.
Lisainfo: Eva-Kristi Hein, 5333 5950, eva-kristi.hein@jaek.ee

Kogukonna teeõhtu - Sissejuhatus digioskustesse: koduleht, sotsiaalmeedia ja visuaalid
2025-04-16 14:00 - 16:00 | Lustivere Kultuurimaja, Lustivere kultuurimaja, Põltsamaa vald, Eesti
Kui sinu kodanikualgatuse või kogukonna tegemised pole veel internetis nähtavad, siis tule 16. aprillil kl 14 -16 Lustivere Kultuurimaja 2. korruse saali.
Kesk-Eesti Ettevõtlusinkubaatori praktilisel koolitusel saad väärtuslikke teadmisi ja oskusi, mis aitavad su ühingul digimaailmas silma paista!
Koolituse teemad:
Kodulehe loomise põhialused
Sotsiaalmeedia võimalused
Telefoniga filmimise ja pildistamise nipid
Kujundamine Canvaga
Koolitaja: Kristi Medar, Kesk-Eesti ettevõtlusinkubaatori turundusspetsialist, kes jagab praktilisi nõuandeid ja lihtsaid lahendusi, et iga vabaühendus saaks oma digiturundust paremini korraldada.
Võta võimalusel kaasa nii mobiiltelefon kui sülearvuti.
Osalemine on tasuta, aga vajalik on eelnev registreerimine Registreerimine kogukonna teeõhtule – Digipädevus

Haridus- ja noortevaldkonna seminar "KOGEMUSTE KOMPASS"
2025-04-17 09:30 - 15:00 | Jõgeva Põhikool, Rohu 10, Jõgeva
Hea laste ja noortega töötav spetsialist!
Taaskord toimub haridus- ja noortevaldkonna kogemusseminar, mille fookuseks on laste ja noorte heaolu toetamine ning selle süsteemne arendamine läbi ennetustegevuste. Toimivaid praktikaid ja meetodeid laste ja noortega töötamisel jagavad nii Jõgevamaa enda praktikud kui ka meie head külalised. Seminar “Kogemuste kompass” toimub 17. aprillil Jõgeva Põhikoolis.
Töötubade teemad pakuvad väärtuslikku sisu kõigile – olgu selleks lasteaiaõpetajad, kooliõpetajad, tugispetsialistid, noorsootöötajad, õpilaskodu kasvatajad, lastekaitsespetsialistid või teised laste ja noortega töötavad spetsialistid. Kõik huvilised on lahkesti oodatud!
Tule ja saa osa võimalusest jagada kogemusi, praktikaid, koguda uusi teadmisi ja laiendada oma oskuste pagasit.

REGISTREERIMINE

Seminarile registreerimine kestab 8. aprillini.
PÄEVAKAVA:
09.30–10.00 Tervitusamps10.00–10.05 Sissejuhatus päeva Jõgeva Põhikooli aulas10.05–10.45 Tervisedendaja, koolitaja ja superviisor Elo Paap: “Spetsialisti roll noore heaolu kujundamisel”10.45–11.00 Jagunemine töötubadesse11.00–11.45 Töötuba I (töötubade valik avaneb registreerumisel rippmenüüst)12.00–12.45 Töötuba II12.45–13.30 Lõunapaus13.30–14.15 Töötuba III14.20–15.00 Päeva kokkuvõte aulas
TÖÖTOAD:
TÄHELEPANU! Igal töötoal on osaluse limiit, kiirematel on rohkem valikuid! Kui sa ei leia mingil kellaajal endale huvipakkuvat töötuba, siis ilmselt on see juba täitunud või toimub mõne teise sessiooni raames. Enamus teemasid on päevakavas esindatud kahel korral, kuid paar töötuba toimub ka vaid üks kord. Vastavalt töötoale mahub osalema ca 20-25 registreerujat. Osalejate arvu täitumisel kustub töötuba valikust. Seega tasub aegsasti oma osalus registreerida, et tagada võimalus osaleda endale meelepärastes töötubades või aruteludes.
🟣 Rauno Klaos: “Kus on probleemse alaealise koht haridusmaastikul?” / Töötuba keskendub riskikäitumisega noortele, nende probleemide põhjustele ja toetamise võimalustele. Arutletakse, kes peaks nende noortega tegelema – perekond, KOV, kool, politsei või muud asutused – ning mida peidab endas nn „probleemsuse“ kattekiht. Samuti otsitakse vastuseid küsimusele, kas noore ajutine eraldamine ühiskonnast on uus võimalus, lõplik lahendus või hoopis väljakutse tugivõrgustikule. Töötoas keskendutakse ka sellele, kuidas aidata noortel pärast eraldusperioodi jätkata elu ja haridusteed oma kogukonnas.
Rauno Klaosel on 20-aastane kogemus kriminaalpolitseis, neist 13 aastat erinevate struktuuriüksuste/valdkondade juhina. Hetkel töötab ta kaheksandat aastat Maarjamaa Hariduskolleegiumi järelevalve juhina ja viiendat aastat Viljandi Haigla täiskasvanute akuutpsühhiaatria osakonnas (Jämejala).
🟣 Annika Madisson ja Annika Kreitsman: “Õpetaja kui kompass – eduarhitekti õpituba” / Õpetaja on rohkem kui teadmiste edastaja – ta on suunanäitaja, kes kujundab õppija eneseusku ja arenguvõimalusi. Õpituba tutvustab positiivse pedagoogika põhimõtteid, mis aitavad õpetajatel kujundada toetavat ja inspireerivat õpikeskkonda. Osalejad õpivad, kuidas suunata ja innustada õppijaid, kasutada tunnustamist ning keskenduda tugevustele ja eduelamuste loomisele. Praktiliste näidete ja refleksiooni abil saab positiivse lähenemise viia igapäevatöösse, et toetada nii laste kui ka täiskasvanute arengut.
Õpituba viivad läbi Põltsamaa Valla Lasteaia direktor Annika Madisson ja õppejuht Annika Kreitsman. Nende kireks on positiivse pedagoogika rakendamine ning laste ja noorte toetamine läbi tugevuste märkamise.
🟣 Maia Kärdla: “Süsteemsed lahendused ja valdkonnaülene koostöö koolist väljalangemise ennetamiseks” / Koolist väljalangemine on keeruline probleem, mis nõuab varajast märkamist, süsteemseid lahendusi ja valdkonnaülest koostööd. Töötoas arutleme, miks väljalangevuse näitajad halvenevad, kuidas ennetustegevusi tõhustada ja mida iga spetsialist peaks oskama märgata. Osalejad saavad tõenduspõhiseid teadmisi, praktilisi tööriistu ja ülevaate Lääne-Virumaa integreeritud teenusmudeli kogemustest.
Maia Kärdla on haridusvaldkonna projektijuht, vanemlike oskuste edendaja, riiklik perelepitaja ja ema, kelle südameasjaks on iga lapse heaolu ja haridustee jätkumine.
🟣 Tiia Linnas: “Kõikide õigus on taastav õigus – igaühe lugu on ainulaadne ja väärtuslik” / Töötoas tutvume taastava õiguse põhimõtetega läbi praktilise tegevuse. Taastava õiguse praktikatega on võimalik konfliktide eskaleerumist ennetada erinevatel tasanditel, näiteks suhetes lastevanematega või kolleegide vahel. Kõik osapooled saavad HÄÄLE, saavad kuulata teist osapoolt ja olla kuuldud. Osapooled ning mõjutatud isikud saavad oma mõtteid ja tundeid jagada ning selgitada, mida on vaja, et juhtunust edasi liikuda. Mõistmine ei tähenda nõustumist. Töötoas osalejad saavad kogeda taastava õiguse võlu. Töötuba sobib ideaalselt nii kooli, lasteaia kui ka teistele spetsialistidele, kes töötavad laste ja noortega.
Tiia Linnas on Osula Põhikooli sotsiaalpedagoog, Sotsiaalkindlustusameti /SKA/ taastava õiguse vabatahtlik konfliktivahendaja, SKA Ohvriabi osakonna MARAC vabatahtlik, MTÜ Tee Tulevikku asutaja, juhatuse liige.
🟣 Piret Pärkson ja Anneli Ruul: “VEPA-metoodikaga õnne, rahulolu, tulemuslikkuse ja hea tervise poole!” / Põltsamaa Ühisgümnaasiumis on õpetajad kasutanud VEPA-metoodikat järjepidevalt alates 2014. aastast. VEPA on kasutatav algklassides tavapärase õppetöö osana ja metoodika aitab õpetajal lihtsate ning mänguliste klassijuhtimistehnikatega luua toetavat õpikeskkonda ja arendada laste enesejuhtimise- ja sotsiaal-emotsionaalseid oskusi. Eneseregulatsioon hõlmab endas keskendumist, sujuvat tähelepanu ümberlülitamist, toimetulekut tugevate tunnetega ja oma käitumise kohandamist vastavalt olukorrale. VEPA puhul on suur rõhk koostööl, üksteise märkamisel ja tunnustamisel, mis toetab laste sotsiaalseid ja emotsionaalseid oskusi ning enesehinnangut. VEPA-metoodika hõlmab endas mitmeid universaalseid nippe, mida on võimalik ka lasteaias rakendada.
Kogemusi jagavad Põltsamaa Ühisgümnaasiumi klassiõpetajad Piret Pärkson ja Anneli Ruul, kes on ühtlasi VEPA-õpetajad ja -mentorid.
🟣 Kristina Pikas ja Aimar Arula: “Teekond Liikuma Kutsuvaks Kooliks – miks ja kuidas?” / Avinurme Gümnaasium on alates 2023. aasta märtsist Liikuma Kutsuva Kooli (LKK) võrgustiku liige. Nad tundsid vajadust koolitöö põhimõtteid ja õppekorraldust muuta, sest killustatud ainepõhine õpe ja õpilaste suur koormus vähendasid koolirõõmu ja ei toetanud piisavalt õpitulemuste saavutamist. Tuginedes teadusuuringutele ja teiste koolide kogemustele, rakendab kool 75-minutilisi ainetunde ning 60-minutilist pikka vahetundi, muutes liikumise koolipäeva loomulikuks osaks. Avinurme Gümnaasium jagab oma teekonda LKK põhimõtete rakendamisel ning arutletakse koos osalejatega, kuidas kavandada muutusi.
Oma kogemusi jagavad Avinurme Gümnaasiumi koolijuht Aimar Arula ja õppejuht Kristina Pikas.
🟣 Sigrid Tilk: “Psühhosotsiaalsete oskuste arendamine liikumistunnis” / Töötoas räägib Sigrid õpilaste toimetulekuks vajalikest eluoskustest – mis need on ning kuidas ja miks neid liikumistundi integreerida. Fookuses on ka teema planeerimine tunnikavadesse, sellega seonduvad väljakutsed ja positiivsed tagajärjed. Töötoas tehakse praktilisi harjutusi sotsiaal-emotsionaalsete oskuste arendamiseks, mille märksõnadeks on positiivse minapildi kujundamine ja ennast reguleeriv mina (emotsioonide juhtimine).
Sigrid Tilk on Muraste Kooli liikumisõpetaja, kes on läbinud ennastjuhtiva õppija kursuse ning SPIN+ õppeprogrammi. Ta rakendab antud teadmisi ja oskusi oma liikumistundides (sh ka ettevalmistamisprotsessis) ning lõimib erinevaid õpistrateegiaid ja eluoskuste õpet.
🟣 Riin Tammiste: “Kuidas saavutada perega tõhus koostöö?” / Kooli ja lasteaia töötajate lahutamatuks töö osaks on koostöö vanematega. Lapse parimaks toetamiseks on oluline kodu ja kooli vaheline koostöö. Sageli muutub see koostöö keeruliseks just neil hetkedel, kui seda kõige enam vaja oleks, ehk siis, kui lapsel tekivad haridusasutuses mingisugused probleemid. Kuidas siis ikkagi saavutada usalduslik suhe ja hea koostöö vanematega, kes esmapilgul koostööst huvitatud pole või lausa vastu puiklevad? Töötoas jagab Riin oma kogemusi ja teadmisi usaldusliku koostöö saavutamise teemal.
Riin töötab koolisüsteemis nii õpetaja kui ka sotsiaalpedagoogina. Hetkel õpib ta pereteraapia väljaõppes ning muuhulgas viib lapsevanematele läbi Gordoni suhtlustreeninguid.
🟣 Annely Reile: “Ringist välja“ – koostöömudel noorte toetamiseks, kellel esineb riskikäitumist” / “Ringist välja” mudel on riskinoortega kokku puutuvate spetsialistide koostööd tõhustav ja struktureeriv tööriist. Mudelit rakendatakse ennetava meetmena, et aidata ära hoida noore sattumist allakäiguspiraali. Rakendamisel on oluline juhtkonna kaasatus, et toetada asutuseülest teadlikku lähenemist. Töötuppa on oodatud kõik, kes otseselt ja kaudselt puutuvad kokku noortega, kellel esineb riskikäitumist – haridusasutuste juhid, õppejuhid, õpetajad, tugispetsialistid, noorsootöötajad, haridusspetsialistid, lastekaitsespetsialistid, noorte heaoluspetsialistid, õpilaskodu kasvatajad, kriminaalhooldusametnikud, piirkonnapolitsei, prokuratuur, töötukassa ametnikud, jne.
Annely Reile on Sotsiaalkindlustusameti Laste heaolu osakonna juhtivspetsialist, kes veab eest “Ringist välja” projekti. Ta koolitab valdkonnaüleseid spetsialiste mudeli rakendamiseks ning osaleb selle pidevas arendamises.
🟣 Helena Nõmmik ja Eneli Pung: “Efektiivsed meetodid noortega usaldusliku suhte loomisel” / Töötuba pakub osalejatele praktilisi ja innovaatilisi meetodeid, mis aitavad noortega töötavatel spetsialistidel noortega paremini suhestuda ning mõista noorte vajadusi ja eneseväljendust. Arutleme, kuidas noori tõhusalt kaasata ja toetada nende algatustes ning arenguteekonnal. Tutvume Põltsamaa Noortekeskuse edulugudega ja tegevustega, mis on aidanud luua mitmekesise ja kaasava noorsootöö keskkonna. Töötoa eesmärk on inspireerida ja varustada noorsootöötajaid, mentoreid ning juhte praktiliste tööriistadega, et nad saaksid noori tõhusalt kaasata, toetada ja nende enesearengut edendada.
Töötuba viivad läbi Põltsamaa Noortekeskuse juht ja noorsootöökorraldaja Helena Nõmmik ning Põltsamaa Noortekeskuse noorsootöötaja/heaoluspetsialist.

REGISTREERIMINE

Seminarile registreerimine kestab 8. aprillini.

Lisainfo: Eva-Kristi Hein, 5333 5950, eva-kristi.hein@jaek.ee
Haridus- ja noortevaldkonna seminar on osa projektist “Süsteemse ennetustöö ja märkamissüsteemi arendamine Jõgevamaa laste ja noorte heaks”, mida on kaasrahastanud Euroopa Liit.

Korteriühistute taotlusvooru infopäev
2025-04-21 15:00 - 16:00 | Veebikeskkond, Veebikeskkond, Jõgeva, Estonia
21. aprillil avaneb korteriühistute kriisivalmiduse suurendamise taotlusvoor
Taotlusvoor on avatud 21.04.2025 kuni 30.11.2025 või kuni eelarvevahendite lõppemiseni.
Infopäev taotlejatele on 21. aprillil Teamsi veebikeskkonnas kl 15 – 16. Liitu infopäevaga
Toetuse andmise eesmärk on suurendada korteriühistute kriisideks valmisolekut.
Toetuse tulemusel suureneb korterelamutes elavate inimeste võimekus elektrikatkestuste korral iseseisvalt hakkama saada.
Toetatakse kortermajades järgmisi tegevusi:
* mobiilse või statsionaarse generaatori soetamist;
* avariitoite väljaehitamist generaatori ühendamiseks korterelamu elektripaigaldisega;
* sellega seotud ehitus- või rekonstrueerimis- ja projekteerimistöid;
* elektripaigaldise nõuetele vastavuse tõendamist.
Toetuse taotlejaks saab olla korteriühistu.
Toetuse ülemmäär on kuni 10 000 eurot toetuse saaja kohta.
Toetuse määr on 100%, omafinantseering pole nõutav.
Taotlus tuleb esitada allkirjaõigusliku isiku allkirjaga e- toetuste veebikeskonnas https://etoetus.rtk.ee
Toetust rahastab Päästeamet ja taotlusi menetleb Riigi Tugiteenuste Keskus (RTK).

Taotluse rahuldamise või rahuldamata jätmise otsus tehakse RTK poolt 14 tööpäeva jooksul alates taotluse esitamisest.
Toetus makstakse toetuse saajale välja ettemaksena toetuse rahuldamise otsuses sätestatud tingimustel viie tööpäeva jooksul.
Täpsem info taotlusvooru kohta on RTK kodulehel
Siseministri määrus toetuse andmiseks on leitav SIIT
(Määruses on ära toodud toetuse andmise tingimused, abikõlblikud ja mitteabikõlblikud kulud, nõuded taotlejale ja taotlusele).
Infopäev taotlejatele on 21.aprillil kl 15 – 16 Teamsi veebikeskkonnas.
Liitu infotunniga SIIN
Koosoleku ID: 360 936 770 275 2
Parool: e2Z8sa9K
Infopäeva teemad:
15.00-15.30 Päästeamet tutvustab siseministri määruse „Korteriühistule kriisivalmiduse suurendamiseks toetuse andmise ning selle kasutamise tingimused ja kord“ tingimusi ning ohutusjärelevalve ekspert annab infot generaatoritest üldisemalt
15.30-16.00/16.30 Riigi Tugiteenuste Keskus tutvustab taotlussüsteemi; küsimused/vastused.
Lisainfo: Tea Tassa, Riigi Tugiteenuste Keskuse (RTK) teenusekoordinaator, tel 517 0526, e-kiri: tea.tassa@rtk.ee

ERASMUS+ ja Euroopa Solidaarsuskorpude noorteprogrammide infopäev
2025-04-22 15:00 - 16:30 | Veebikeskkond, Veebikeskkond, Jõgeva, Estonia
Eesti Maaeluvõrgustik korraldab 22. aprillil kl 15.00 – 16.30 infopäeva noortele suunatud toetusprogrammide Erasmus+ ja Euroopa Solidaarsuskorpus kohta.
Infopäev on veebikeskkonnas Zoom, see salvestatakse ja saab järele vaadata.

Millised on Erasmus+ ja Euroopa Solidaarsuskorpuse Agentuuri noorteprogrammid?
Mida saab teha Eestis ja välismaal?
Kuidas ja kes saavad algatada projekte, kandideerida olemasolevatesse või osaleda vahetustes.
Tähtajad, tingimused ja näiteid.
Küsimused-vastused.

Ülevaate teeb: Mirjam Kodi, noorteprogrammide keskuse koordinaator
Osalemiseks registreeri end lingil https://www.maainfo.ee/index.php?id=8509&page=3394&

Podcast: Vabatahtlik töö - lihtne viis kogukonda panustada ja isiklikult kasvada
2025-04-23 13:00 - 14:00 | Veebikeskkond, Veebikeskkond, Jõgeva, Estonia
Kutsume teid neil teemadel kaasa mõtlema 23. aprillil kl 13 – 14 podcastis Vabatahtlik töö: lihtne viis kogukonda panustada ja isiklikult kasvada.
Lisaks Järva-, Jõgeva- ja Viljandimaa vabaühenduste konsultantidele arutlevad podcastis vabatahtliku töö teemadel pikaajaline vabatahtlik Maris Praats, Viljandi pärimusmuusika festivali vabatahtlike eestvedaja Kristel Jaago ja vabatahtlikkuse kaudu töö leidnud Lisann Raid.
Millest räägime:

Mis on vabatahtlik töö ja miks see on oluline?
Kuidas vabatahtlikuks saadakse?
Mis motiveerib inimesi tasuta oma aega panustama?
Kuidas kaasata ja hoida vabatahtlikke oma ühenduses?
Kas vabatahtlikust tegevusest võib saada nö „päris“ töö?
Kust alustada, kui tahaksid ka vabatahtlikuks hakata?

Anna oma podcasti vaatamise soovist teada 22. aprilliks lingil: https://0cn.de/ytzc
Salvestust saab järele vaadata Maakondlike arenduskeskuste Youtube`i kanali Kogukondade veebikoolis https://0cn.de/k8k1
Kogukonna podcastid on Järva-, Viljandi- ja Jõgevamaa arenduskeskuste vabaühenduste konsultantide ühisprojekt kolme maakonna vabaühenduste võimekuse ja teadlikkuse tõstmiseks.

Koolituskolmapäev: digiturundus 5eurose päevaeelarvega
2025-04-23 15:00 - 17:00 | Jõgevamaa Arendus- ja Ettevõtluskeskus, Aia 2, Jõgeva
Koolitusel osaleja

Mõistab väikese eelarvega digiturunduse strateegia põhimõtted ja nende rakendamise mõju.
Oskab seada realistlikke turunduseesmärke, mis on saavutatavad 5-eurose päevaeelarvega.

Koolitaja: Urmet Seepter, OÜ Illim: turundusetuba.ee
Õpiväljund: Digiturunduskoolituse tunnistus väljastatakse praktikumi läbijatele peale 30 aprilli koolitust
Koolitusele registreerimine ja osalustasu, 4 eurot tasumine on fienta keskkonnas.

Jõgeva kohvihommik – Siim Emajõe “Kuidas ühendada ettevõtlus, müügitöö ja pereelu?”
2025-05-14 10:00 - 12:00 | JAEKi seminariruum, Aia tn 2, Jõgeva, 48306, Eesti
Siim Emajõe on mees, kes on edukalt ühendanud pereelu, ettevõtluse ja müügitöö.
Siim on Põltsamaa lossihoovis asuva restorani Oberpahlen eestvedaja ning Moe Peenviinavabriku Kesk- ja Lõuna-Eesti piirkonna müügijuht. Tema kirg kvaliteetse toidukultuuri ja käsitööjookide vastu on toonud erinevates väljundites elu nii kohalikku ettevõtlusesse kui ka kogukonda. Lisaks on ta kuue lapse isa.
Tule ja kuula Siimu kogemusi teekonnast restoraniettevõtjana, meeskondade juhtimisest, klientide kaasamisest ning sellest, kuidas ammutada igapäevast motivatsiooni ja hoida tasakaalu pere ning tööelu vahel.

INKUBAATORI KOHVIHOMMIK on Kesk-Eesti ettevõtlusinkubaatori korraldatav üritussari, mis on ettevõtjalt ettevõtjale kogemuslugude vahetamise tund.
* Kaasrahastanud Euroopa Liit.
* Korraldajad on väga tänulikud kui annate infopäeva kohta vahetut tagasisidet.
Kontaktisik: Toomas Teppo email: toomas.teppo@kesk-eesti.ee, telefon +372 5360 0127
Registreeri oma osalemine siin

Jõgevamaa ettevõtlike naiste konverents
2025-05-15 10:00 - 15:00 | Mustvee Kultuurikeskus, Tartu 12, Mustvee, Eesti
Osta pilet siit!

Sul on hääl. Sul on unistused. Aga kas sa ka päriselt seisad enda eest?
Jõgevamaa ettevõtlike naiste konverents toob taas kokku inspireerivad kogemuslood ja julged tegijad. Mustvee Kultuurikeskuses kohtuvad 15. mail naised, kes on otsustanud seista enda eest, hoolimata väljakutsetest ja raskustest.
Kogemuslugu jagavad:

Konverentsipäeva juhib:Jõgevamaa Kultuuripärl 2025 Laidi Zalekešina
Liitu meiega Mustvees ja saa osa sellest erilisest päevast, kus ettevõtlikud naised kohtuvad.

Osta pilet siit!

Konverents korraldatakse “VKEde teadlikkuse kasvatamine ja nõustamine maakondlikes arenduskeskustes” -meetme raames ja selle on kaasrahastanud Euroopa Liit.

Jõgevamaa rahvatantsupidu
2025-05-31 16:00 - 18:00
Tantsupidu “Meil aiaäärne tänavas…” on tantsulavastus, mis jutustab romantilise ja südamliku loo maatüdruku ja linnapoisi armastusest. See on lugu kahe noore inimese teekonnast, erinevatest taustadest, kuid kelle tee põimub ühiseks väikeses Eesti külas.
Peoõhtul saab külaplatsil alguse korralik tants ja trall ning muidugi ei jää jagamata ka kõige kuumemad külauudised. Kohal on nii vanad kui noored. Ühe küla rahvas, olenemata tänavast või aiast on omamoodi kuid siiski ühtne…
2025. aasta Jõgevamaa tantsupidu “Meil aiaäärne tänavas” toimub 31. mail 2025 Mustvees, Peipsi järve kaldal.
Kesklinnas toimub Eestimaise käsitöö ja toidu laat.
Pileti hind eelmüügis 10 eurot ja kohapeal 15 eurot.
Tantsupidu korraldavad:
Jõgevamaa Arendus- ja Ettevõtluskeskus
MTÜ Jõgevamaa Kultuurikoda
Mustvee kultuurikeskus
Mustvee vald

Ettevõtluslaager StartUp Safari
2025-06-16 08:00 - 2025-06-22 12:00

XXVIII laulu- ja XXI tantsupeo tule teekond jõuab Jõgevamaale
2025-06-27 10:00 - 2025-06-28 10:00 | Jõgevamaa, Jõgevamaa
10.00 Pidulik tule vastuvõtmine Adavere mõisa juures, kohalikud esinejad
10.30 Pajusi rahvamaja ees esinevad segarahvatantsurühm Kaljaan ja lõõtsamängijad
11.00 Karl August Hermanni ausamba juures esinevad Põltsamaa puhkpilliansambel ja PÜGi koorid
11.30 Põltsamaa lossi hoovis kontsert kohalike lauljate ja tantsijatega
12.30 Lustivere kultuurimaja juures esinevad vanaemade rühm Meie Küla Naised ja Lustivere võimlejad
13.20 Puurmani mõisa trepil esinevad käsikellade ansambel Helisev Tremolo, Põltsamaa laulunaised ja Puurmani mudilaskoor
13.40 Kursi kiriku vastas tantsivad Puurmani Krehvinad
14.00 Tule üleandmine Jõgeva vallale Tõrves
14.00 Tule võtmine Jõgeva vallale Tõrves
14.30 Palamuse muuseumi õuel esinevad Paunvere Tootsid-Teeled, Nukitsamehe lasteaia Kustide rühm, Peapööritajad ja Palamuse Laulustuudio
15.15 Kuremaa lossi ees TULELOITS – esinevad Jenseli ja Jõgevamaa Gümnaasiumi rahvatantsijad
15.50 EELK Laiuse Püha Jüri kirik
16.00 Laiuse rahvamaja ees esinevad Romet Allingu lõõtsal, Meie Mari ja Jõgeva Kammerkoor.
16.45 Veski külalistemaja. Tule võtab vastu C.R.Jakobson, esinevad Sadala ja Kaarepere rahvatantsijad, rahvamuusikaansambel Tuustar ja Nöpsid.
17.05 Torma rahvamaja ees esinevad Torma puhkpilliorkester, Torma naisrühm ja Torma kapell
18.00 Tule üleandmine Mustvee vallale Kõnnu lahingu mälestussamba juures.

18.00 Tule vastu võtmine Mustvee vallale Kõnnu lahingu mälestussamba juures.
18.20 Ulvi laululava. Tulepuudutus ja külarahva tervitus
18.45 Avinurme rongis esineb lastekoor, jaamas võtavad tule luuletusega vastu lasteaialapsed
19.30 Pulmapidu Avinurme keskväljakul. Kaetud on pikk pidulaud. Avinurme Puhkpilliorkester, segarahvatantsurühm Avitagused, Avinurme nais- ja meeskoor.
20.15 Piilsi vana koolimaja kiigeplatsil küla jaanik, pruudipärja mahamängimine.
21.05 Mustvee kultuurikeskuse laululaval Jõgevamaa simman laulu, tantsu ja Lõõtsavägilastega, simmani lõke süüdatakse XXVIII laulu- ja XXI tantsupeo tulest
22.00 Tuli läheb unele EELK Mustvee kirikusse
28. juuni
7.30 Tuleäratus EELK Mustvee kirikus, hommikupalvus
8.20 Kääpal Kalevipoja Kojas eepose lugemine, esineb segakoor Serviti
9.30 Lohusuu slipp. Tulepuudutus
10.00 Tule üleandmine Ida-Virumaale Rannapungerja tuletorni juures

Koolitus haridusasutustele "Uus toitlustusmäärus – vähem segadust, rohkem selgust!"
2025-08-07 10:15 - 13:00 | Jõgeva Lasteaed Rohutirts, Jõgeva Lasteaed Rohutirts, Rohu 8, Jõgeva
Koolitus jõgevamaa haridusasutustele “Uus toitlustusmäärus – vähem segadust, rohkem selgust”
Uus haridusasutuste peagi jõustuv toitlustusmäärus tekitab asjaosalistes palju segadust, stressi, muudatusi, hirmu ja ebakindlust! Määrus toob kaasa muudatusi, mis mõjutavad seniseid harjumusi, menüüd, portsjoneid ja toorainevalikut.
Seoses uue määrusega toimub 7. augustil 2025 kell 10.15 koolitus Jõgeva Lasteaed Rohutirts saalis.

REGISTREERIMINE

Teoreetiline-praktiline koolitus:
✅ aitab mõista määruse sisu ja nõudeid,✅ võimaldab kohandada menüüsid ja tooraineid uude raamistikku,✅ pakub maitsvaid, tervisesõbralikke ja lastepäraseid lahendusi,✅ toetab võimalike tekkivate vigade ennetamist ja toob selgust igapäevatöösse,✅ annab julgustust, nippe ja ideid.

Koolitus on suunatud: haridusasutuste köögipersonalile ja toitlustuse korraldajatele, aga ka teistele huvilistele, kes teemaga kokku puutuvad.
Koolitus kestab: 2 tundi ja 45 minutit (jaguneb teoreetiliseks ja praktiliseks).
Koolitustõend: Koolitusel osaleja saab soovi korral koolitustõendi.
Koolitaja:
Victoria Palusaar on kogenud toitumisnõustaja ja toitumisterapeut. Victoria kuulub Eesti Koolitoidu Liitu, Eesti Toitumisnõustajate ja -terapeutide Ühendusse ja Lääne-Virumaa haridusasutuste kokkade võrgustikku.

REGISTREERIMINE

Lisainfo: Eva-Kristi Hein, 5333 5950, eva-kristi.hein@jaek.ee

Kortermajade renoveerimise infopäev Jõgeval
2025-08-15 16:00 - 17:30 | Kaunite Kunstide Kodu, Kaunite Kunstide Kodu, Turu 2a, Jõgeva
Tule osale kortermajade renoveerimise infoseminaril, kus on kohal meie esindaja. Räägime EISi toetustest, laenudest ja käendustest. Jagame infot ühistule sobivate teenuste, tingimuste, vajalike dokumentide ja ajakava kohta, samuti räägime taotluste täitmisest ja esitamisest.
Infopäeval osalemine on tasuta.

Jõgevamaa kaunite kodude tunnustamine ja taasiseseisvumispäeva tähistamine
2025-08-20 12:00 - 14:00 | Mustvee Kultuurikeskus, Tartu 12, Mustvee, Eesti
Üritusele on oodatud kõik huvilised

Projektikirjutamise koolitus 27.- 28. aug Põltsamaal- KOHAD ON TÄIS
2025-08-27 10:00 - 2025-08-28 17:00 | Põltsamaa Keskraamatukogu saal
Kohad on kõik täidetud!
Soovid õppida, kuidas kirjutada tugevaid projekte ja saada rahastust oma ideedele?
Kesk- Eesti Ettevõtlusinkubaatori korraldab koolituse neile, kellele projektikirjutamine tundub hetkel veel keeruline või kauge.
Koolitus toimub 27. – 28. augustil Põltsamaa raamatukogu saalis.
Ootame koolitusele vabaühenduste ja kogukondade osalejaid, kellel puudub või on väga vähene projektikoostamise kogemus. Esimesel päeval keskendutakse projektikirjutamise teooriale, teisel päeval on töötoad toetusmeetmete kaupa.
Osalemistasu: MTÜ esindajale 20 €, sisaldab toitlustust ja ööbimist Carl Schmidti Majas.
Eraisikule – 100 €, 169 € koos ööbimisega (osalemine võimalik vaid siis, kui kohti jääb üle).
Kesk-Eesti ettevõtlusinkubaatori inkubantidele on koolitus tasuta.
Koolitus keskendub järgmiste toetusprogrammide sisule ja praktilisele rakendamisele:
KOP (Kohaliku omaalgatuse programm)
LEADER-meetmed
KÜSKi (Kodanikühiskonna Sihtkapital) toetused
KIK (Keskkonnainvesteeringute Keskus) toetused
Koolituse sisu:
Projekti ülesehitus ja taotlusvormid
Projekti eesmärgid, sihtrühm ja kasusaajad
Eelarve ja tegevuskava koostamine
Projekti aruandlus, dokumentatsioon, maksetaotlused
Levinumad probleemid projektitaotluste koostamisel
Praktilised töötoad: Koolitus sisaldab töötubasid, kus osalejad koostavad näidisprojekte. Töötubasid juhendavad arenduskeskuste spetsialistid, koolitaja toetab protsessi mentorina ja aitab kitsaskohtade lahendamisel. Projektide tutvustus ja tagasiside töötubade juhendajatelt
Koolitaja: Annemai Mägi, Interact OÜ,
Lisainfo: Annika Jõks, Kesk- Eesti Ettevõtlusinkubaatori projektijuht, annika.joks@kesk-eesti.ee, tel +372 518 7480
* Koolitust kaasrahastab Euroopa Liit.

Kohaliku omaalgatuse programmi infopäev
2025-09-09 15:00 - 17:00 | Veebikeskkond, Veebikeskkond, Jõgeva, Estonia
Kohaliku omaalgatuse programmi (KOP) 2025 sügisvooru infopäev taotlejatele toimub teisipäeval, 9. septembril kella 15 – 17 Zoomi veebikeskkonnas.
Link infopäeval osalemiseks: https://us02web.zoom.us/j/82077082081…Meeting ID: 820 7708 2081Passcode: [REDACTED]
Infopäeva salvestis ja esitlus avaldatakse JAEKi kodulehe KOP 2025 taotlusvooru lehel.
Kohaliku omaalgatuse programm toetab maakonna vabaühendusi kohaliku kogukonna ja elukeskkonna arendamisel kahe meetme kaudu:
Kogukonna areng – toetab tegevusi, millega panustatakse kogukonnaliikmete teadmiste ja oskuste kasvu, kogukonna identiteedi tugevnemisse ja tõhusama koostöö tekkesse. (Näiteks üritused, koolitused, õppereisid, arengukavade koostamine, trükiste koostamine jms)
Investeeringud ja kogukonnateenuste arendamine – toetab tegevusi, millega panustatakse kogukonnaliikmete ühistegevust soodustavate avalikus kasutuses olevate objektide rajamisse ja arendamisse ning kogukonnaliikmetele vajalike teenuste pakkumisse. (Asjade, vahendite ostmine ja ehituslikud tegevused).
Toetuse summa on
Kogukonna arengu projektidele kuni 2500 eurot
Investeeringute ja kogukonnateenuste arendamise projektidele kuni 4000
Lisainfo taotlemise kohta: https://www.jaek.ee/kop-2025/

Alustava ettevõtja baaskoolitus "Eduka ettevõtluse esimesed sammud"
2025-09-18 10:00 - 2025-11-06 17:00 | JAEKi seminariruum, Aia tn 2, Jõgeva, 48306, Eesti
Baaskoolitus “Eduka ettevõtluse esimesed sammud” Jõgevamaal
* Kaasrahastanud Euroopa Liit.
Astu ettevõtluse maailma – liitu koolitusprogrammiga „Eduka ettevõtluse esimesed sammud“!
Unistad ettevõtja elust, aga ei tea, kust alustada? Või soovid muuta oma olemasolevat ärimudelit edukamaks? Kutsume sind osalema koolitusprogrammis „Eduka ettevõtluse esimesed sammud“, mis pakub praktilist ja inspireerivat tuge ettevõtlusega alustamiseks või oma ideede elluviimiseks.
Mida pakub koolitusprogramm?
Koolitusprogramm annab sulle:
Tugeva vundamendi ettevõtte asutamiseks ja arendamiseks,
Praktilised tööriistad oma äriidee elluviimiseks,
Personaalset tuge ja konsultatsioone kogenud koolitajatelt.
Programm koosneb neljast põhjalikust moodulist, mis katavad strateegilise planeerimise, finantsjuhtimise, turunduse ja juhtimise põhialuseid. Koolituse käigus kaardistatakse sinu ärimudel, valmib äriplaan ning tegevuskava – kõik vajalik ettevõtlusega alustamiseks või arendamiseks!
Keda ootame?
Koolitus on mõeldud nii alustavatele kui ka tegutsevatele ettevõtjatele, samuti kogukondadele, kes soovivad arendada uusi teenuseid või tooteid. Osalema on oodatud nii füüsilised kui ka juriidilised isikud. Koolitus vastab ka Töötukassa ettevõtluskoolituse nõuetele, mistõttu sobib see hästi ettevõtlusega alustamise toetuse taotlemiseks.
Kes koolitavad?
Koolitust viivad läbi valdkonna eksperdid Elmo Puidet, Kristo Krumm ja Priit Kuuskme, kelle kogemused ja teadmised tagavad, et iga osaleja saab praktilist ja väärtuslikku nõu.
Eelinkubatsiooni koolitusprogrammi maht on kuni 56 akadeemilist tundi, mille raames käsitletakse järgmiseid mooduleid:
I moodul: Strateegiline planeerimine väikeettevõttes 18.09.2025 ja 25.09.2025 Elmo Puidet
Sissejuhatus koolitusprogrammi, inkubatsiooniprogrammide tutvustus (1 h viivad läbi inkubaatori mentor-konsultandid)
Äriidee ja visioon
Ärimudel. Ärimudeli ja äriplaani seosed
Strateegia
Ärimudeli Toote/teenusedisain
Väliskeskkonna analüüs
II moodul: Turundus ja müük 02.10.2025 ja 09.10.2025 Priit Kuuskme
Turundusuuringud
Turundustööriistad ja -valikud
Turundusplaani Hinnastrateegia
Müügimudeli valik sõltuvalt ärimudelist
Müügipsühholoogia ja -argumendid. Liftikõne
Müügiplaani koostamine
III moodul: Finantsjuhtimine ja -planeerimine 16.10.2025 ja 30.10.2025 Kristo Krumm
Ettevõtlusega seotud maksud
Finantsaruanded ja raamatupidamine
Eelarve Tasuvusuanalüüs
Investeeringute planeerimine
Finantsprognooside koostamine
IV moodul: Juhtimine. Äriplaanide esitlused 23.10.2025 Priit Kuuskme ja 06.11.2025 Elmo Puidet
Juhi roll ja enesejuhtimine
Meeskond ja partnerid
Äriplaanide esitlused
Maksumus 75 €
Eelinkubatsiooni kliendile on koolitus tasuta ning on osaks eelinkubatsiooni programmist. Eelinkubatsiooni programmi maksumus ettevõtjale või tulevasele ettevõtjale 50 € ja MTÜ-dele 25 €
Saadame osalemiskinnituse peale registreerumist.

Registreeri siin!

MTÜ üldkoosoleku korraldamise talgud
2025-09-25 13:00 - 14:30 | Veebikeskkond, Veebikeskkond, Jõgeva, Estonia
MTÜ tegevuse läbipaistvus ja usaldusväärsus algab korrektselt korraldatud üldkoosolekust. Just üldkoosolek on liikmete kõige olulisem otsustuskogu, kus seatakse sihte ja tehakse organisatsiooni jaoks tähtsaid otsuseid.
Kas tead, kuidas viia läbi oma MTÜ üldkoosolekut nii, et kõik oleks seaduspärane ja osalejatele arusaadav?
Ootame sind 25. septembril kl 13 – 14.30 Teamsi veebikeskkonnas praktilisse töötuppa, kus käsitleme:
✅ üldkoosoleku ettevalmistamist (ajakava, päevakord, teavitamine)
✅ seadusest tulenevaid kohustusi ja õigusi üldkoosolekule
✅ erinevaid koosoleku läbiviimise võimalusi: veebi-, hübriid – ja kirjalik üldkoosolek
✅ protokollimise ja dokumenteerimise nõudeid
✅ praktilisi näiteid ja levinumaid vigu
Koolitus on suunatud MTÜ juhatuse liikmetele, aktiivsetele liikmetele ja kõigile, kes soovivad oma teadmisi täiendada, et tagada organisatsiooni korrektne ja sujuv toimimine.
👉 Registreeru hiljemalt 23. septembriks siin: https://0cn.de/5uzi
Saadame registreerunutele enne koolitust veebilingi osalemiseks. Koolitust on võimalik järele vaadata Youtube`is Kogukondade veebikooli playlistis https://0cn.de/k8k1
Lisainfo: Kersti Kurvits, JAEKi vabaühenduste konsultant, tel 5208423, e-kiri: kersti@jaek.ee
Kogukonna veebikoolitused ja podcastid on Järva-, Viljandi- ja Jõgevamaa arenduskeskuste vabaühenduste konsultantide ühisprojekt kolme maakonna vabaühenduste võimekuse ja teadlikkuse tõstmiseks.

Ettevõtlusnädalal - kogemuslugude õhtu "Põruda ja uuesti alustada"
2025-09-30 16:00 - 18:00 | Kuremaa loss, Kuremaa loss, Jõgeva maakond, 48445, Eesti
Ettevõtlusnädala raames toimuv kogemuslugude õhtu “Põruda ja uuesti alustada” toob kokku neli ettevõtjat, kes jagavad ausalt oma ebaõnnestumisi, raskusi ja seda, kuidas nad neist välja tulid ning uuesti tegutsema on asunud.
Oma lugu jagavad meiega:

Sirli Essenson – uus algus lavendlikasvatajana.
Rauna Korkmann – äri vajab pidevat uuendamist.
Vahur Poolak – õnnetud kokkusattumused viisid pankrotini.
Siim Kolk – parim, mis võis juhtuda, oli ebaõnnestuda.

Vestlusringi juhib: digistrateeg ja ettevõtja Rode Luhaäär.
Õhtu jooksul pakume väikest suupistet ning teed ja kohvi.

Registreeri siin!

Sündmus korraldatakse “VKEde teadlikkuse kasvatamine ja nõustamine maakondlikes arenduskeskustes” -meetme raames koostöös projektiga “Kesk-Eesti Ettevõtlusinkubaator” ja selle on Kaasrahastanud Euroopa Liit.
Sündmus on suunatud maapiirkondade mikro- ja väikeettevõtjatele.

Jõgeva valla volikokku kandideerijate ja kogukondade debatt
2025-09-30 18:00 - 20:00 | Jõgeva Kultuurikeskus, Aia 6
Kutsume kõiki Jõgeva valla elanikke osalema Jõgeva vallavolikokku kandideerivate erakondade, valimisliitude ja üksikkandidaatide debatil, mis toimub teisipäeval, 30. septembril kell 18.00 Jõgeva kultuurikeskuses.
Debatil arutleme, millised on kandidaatide seisukohad ja ettepanekud noorte ja kogukondade teemadel kohalike omavalitsuste valimiste kontekstis.
Mida oodata?

Iga erakonna/valimisliidu/üksikkandidaadi valimisplatvormi kogukondi, vabaühendusi ja noori puudutavate lubaduste tutvustus.
Kandidaatide arutelu erinevate valla kogukondi, noori ja vabaühendusi puudutavate küsimuste üle.
Kõigil osalejatel võimalus esitada kandidaatidele küsimusi kohapeal või esitada oma küsimus enne debatti siin: https://forms.gle/hfDFCpVxAC4fuQwc6
Valida saab ka korraldajate väljapakutud küsimuste vahel.
Üritus salvestatakse ja/või kantakse üle (otseülekanne täpsustamisel).

Kohtumine kestab umbes 2 tundi.
Tule kuulama, kaasa mõtlema ja küsimusi küsima! Aita kujundada Jõgeva valla tulevikku!
Kohtume Jõgeva kultuurikeskuses 30. septembril kell 18.00!
Lisainfo: Kersti Kurvits, vabaühenduste konsultant, tel 5208 423, kersti@jaek.ee

Kandidaatide esitamine 2025
2025-10-01 12:00 - 2025-11-03 23:30 | Veebikeskkond, Veebikeskkond, Jõgeva, Estonia
Jõgevamaa aasta parimate ettevõtete ja kodanikuühenduste tunnustamist korraldab Jõgevamaa Arendus- ja Ettevõtluskeskus aastast 2011.
Tunnustused antakse üle 27. novembril Kuremaa lossis pidulikul tunnustamisüritusel.

Ettevõtete tunnustamine 2025
Ettevõtete ja ettevõtjate tunnustamise eesmärgiks on esile tõsta ja meeles pidada neid, kelle tegevus ja eeskuju on aidanud kujundada Jõgevamaa elukeskkonda paremaks, loonud uusi võimalusi elanikele ning muutnud maakonna atraktiivsemaks nii siinsetele inimestele kui ka külalistele ja investoritele.
Ettevõtete tunnustamise statuut

Esita ettevõtete kandidaate siin

Kodanikuühenduste tunnustamine 2025
Kodanikuühenduste tunnustamise eesmärgiks on märgata ja meeles pidada neid, kelle väärt algatused, ettevõtlik meel ja tegutsemisjulgus annavad kodukohale lisandväärtust ja teevad elamise Jõgevamaa linnades ja külades huvitavamaks ning paremaks.
MTÜde tunnustamise statuut

Esita MTÜde kandidaate siin

Koolituskolmapäev ettevõtjatele - Taotlusvoorud sügisel 2025
2025-10-01 15:00 - 17:00 | JAEKi seminariruum, Aia tn 2, Jõgeva, 48306, Eesti
Koolitusel osalev ettevõtja teab:

Millised taotlusvoorud toimuvad sügisel
Millised on taotlusvooru nõuded erinevatel meetmetel
Kuidas täita taotlusdokumente

Koolitavad ja nõustavad: Leili Mård (JAEK) ja Kaire Kaasik (Jõgevamaa Koostöökoda)

Koolitus korraldatakse “VKEde oskuste arendamine maakondlikes arenduskeskustes” -meetme raames ja selle on Kaasrahastanud Euroopa Liit.
Koolitus on suunatud maapiirkondade mikro- ja väikeettevõtjatele.
Kesk-Eesti Ettevõtlusinkubaatori klientidele on osalemine tasuta, registreerimine kohustuslik.

Pileti ostmisega kinnitan, et ettevõte ei ole raskustes, VTA vaba jääk katab koolituse maksumuse ning nõustun, et registreerunud ettevõttele arvestatakse vähese tähtsusega abi.
Antud koolituse puhul rakendub ettevõttele vähese tähtsusega abi (VTA) arvestamine. VTA täpne summa selgub peale koolituse toimumist, arvestuslikult mitte rohkem kui 50 € osaleja kohta.
VTA kohta täpsemat: https://www.fin.ee/riigihanked-riigiabi-osalused/riigiabi/vahese-tahtsusega-abi.
Kontrolli VTA jääki – https://fin.ee/riigihanked-riigiabi-osalused/riigiabi

Registreeri siin!

KOP sügisese taotlusvooru tähtaeg 1. oktoober kl 16:30
2025-10-01 16:30
Kohaliku omaalgatuse programmi 2025 sügisvooru oodatakse maakonna vabaühenduste taotlusi kogukonna arendamiseks ja elukeskkonna parandamiseks kuni 1. oktoobri kella 16:30-ni.
Taotlusi saab esitada taotlusi kahte meetmesse:
Kogukonna areng – toetab tegevusi, millega panustatakse kogukonnaliikmete teadmiste ja oskuste kasvu, kogukonna identiteedi tugevnemisse ja tõhusama koostöö tekkesse. (Näiteks üritused, koolitused, õppereisid, arengukavade koostamine, trükiste koostamine jms)
Investeeringud ja kogukonnateenuste arendamine – toetab tegevusi, millega panustatakse kogukonnaliikmete ühistegevust soodustavate avalikus kasutuses olevate objektide rajamisse ja arendamisse ning kogukonnaliikmetele vajalike teenuste pakkumisse. (Asjade, vahendite ostmine ja ehituslikud tegevused).
Toetuse taotlejaks saavad olla avalikes huvides tegutsevad mittetulundusühingud ja sihtasutused, milles liikmena või asutajana ei osale kohaliku omavalitsus ega riik ja mille liikmetest või asutajatest äriühingud ei moodusta rohkem kui poole. Seltsingud taotleda ei saa.
Toetuse summa on

Kogukonna arengu projektidele kuni 2500 eurot
Investeeringute ja kogukonnateenuste arendamise projektidele kuni 4000

Nõutav omafinantseering mõlemas meetmes on 10% projekti maksumusest ja peab olema rahaline.
Taotlus koos nõutud lisadega tuleb esitada veebikeskkonnas https://etoetus.rtk.ee hiljemalt
1. oktoobri 2025 kella 16.30.
Taotlejatele mõeldud infopäev toimub 9. septembril kell 15.00 – 17.00 Zoomi keskkonnas.
Link infopäeval osalemiseks: https://0cn.de/2ych

Toetuse taotlemise tingimused ja juhendid e-keskkonnas taotluse täitmiseks on kättesaadavad JAEKi kodulehel https://www.jaek.ee/kop-2025/.
Lisainfo ja taotluste nõustamine: Kersti Kurvits, KOPi maakondlik menetleja, telefon 520 8423,
e-post: kersti.kurvits@jaek.ee.

Praktiline koolitus-matk: „Liikumine looduses ehk kuidas toetada ja õpetada lapsi loodusliikumise kaudu"
2025-10-14 08:00 - 14:00 | RMK Tooma lõkkekoht, RMK Tooma lõkkekoht, Tooma, 48432 Jõgeva maakond
Praktiline koolitus-matk „Liikumine looduses ehk kuidas toetada ja õpetada lapsi loodusliikumise kaudu”
Kutsume Jõgevamaa lasteaedade õpetajaid osalema praktilisel koolitus-matkal „Liikumine looduses ehk kuidas toetada ja õpetada lapsi loodusliikumise kaudu”, mis toimub 14. oktoobril, kogunemiskohaks Jõgevamaa piiril asuv RMK Tooma Lõkkekoht.
Koolitusel õpime, kuidas looduses liikumine toetab laste tervist, arengut ja keskkonnateadlikkust. Saame praktilisi oskusi matka ja õuesõppe juhendamisel ning avastame, kuidas muuta loodus põnevaks ja arendavaks õpperuumiks. Koolitust viivad läbi matkajuht Margus Püvi ja Tartu Lasteaed Poku liikumisõpetaja Ann Külm.
AJAKAVA:
08.00 Kogunemine – tee, kohv, väike amps
08.45 Koolitus
12.15 “Team work” ehk kerge ja kiire lõunasöök lõkkel
13.00 Väike kohv ja päeva kokkuvõte – mõtete ja kogemuste jagamine, üldine arutelu
14.00 Head koduteed
Lae plakat alla SIIT.

REGISTREERIMINE

Koolitusele registreeri end hiljemalt 9. oktoobriks.
KOOLITUSEL OSALENU:
🔸Mõistab, kuidas varasemad looduses liikumise kogemused toetavad lapse hilisemat tervisekäitumist ja kehalist aktiivsust.
🔸Oskab suunata laste tähelepanu ümbritsevale keskkonnale, toetades nende kognitiivset arengut.
🔸Teadvustab keskkonnateadlikkuse ja looduse mõistmise tähtsust laste kasvatamisel.
🔸Oskab juhendada lapsi sobival viisil matkaks või liikumiseks riietuma.
🔸Oskab õpetada ja juhendada lapsi raja järgimisel ning koos liikumisel looduses.
🔸Teab käitumisviise eksimise korral ning oskab õpetada ohumärkide tegemist, enda kuuldavaks ja nähtavaks tegemist.
🔸Mõistab õpetaja rolli loova ja avastamist toetava õpperuumi loojana.
🔸Tunneb õuesõppe olulisust laste tervise, õppimise ja arengu toetamisel.
🔸Oskab tasakaalustada turvalisust ja vabadust riskimängude toetamisel.
🔸Kasutab loodust mitmekesise ja arendava õppimiskeskkonna vahendajana.
KOOLITAJAD:
🔸Margus Püvi (matkajuht) – on kogenud matkajuht, kes on rännanud ligi 80 riigis. Ta on viinud loodusmatku läbi nii õpetajatele kui ka noortele, jagades nendega oma teadmisi ja kogemusi. Margus on matkajuht nagu mets ise – tugev, rahulik ja usaldusväärne. Tema käe all muutub mets turvaliseks õpperuumiks ning iga teekond põnevaks seikluseks.
🔸Ann Külm (Tartu Lasteaia Poku liikumisõpetaja) – on kogenud ja pühendunud liikumisõpetaja, keda võib õigusega nimetada “Värske õhu saadikuks”. Ta innustab lapsi ja kolleege märkama, et päike, vihm ja tuul on sama olulised kaaslased õppimises ja mängimises kui raamatud ja mänguasjad. Tema praktilised kogemused ja siiras usk liikumisse ning looduses viibimise jõusse teevad temast innustava eeskuju.
Lisaks on Ann ja Margus juba aastaid ühiselt korraldanud Poku lasteaias “Matkatarkuse” päeva.

REGISTREERIMINE

Koolitusele registreeri end hiljemalt 9. oktoobriks.

Koolitus toimub Jõgevamaa Arendus- ja Ettevõtluskeskuse ja Jõgevamaa Spordiliit Kalju eestvedamisel. Koolitus saab teoks tänu SA Liikumisharrastuse kompetentsikeskuse rahastusele.
Lisainfo: Eva-Kristi Hein, 5333 5950, eva-kristi.hein@jaek.ee

Jõgevamaa II vaimse tervise konverents "Oled mu (h)ingel"
2025-10-22 09:30 - 16:00 | Avinurme Kultuurikeskus, Avinurme Kultuurikeskus, Võidu tn 9
Jõgevamaa II vaimse tervise konverents “Oled mu (h)ingel”
Oktoober on vaimse tervise kuu ning Jõgevamaa Arendus- ja Ettevõtluskeskus kutsub osalema inspireerival ja praktilisel vaimse tervise konverentsil “Oled mu (h)ingel”, mis toimub sel aastal Avinurme Kultuurikeskuses.
Konverents keskendub tänavu küsimusele: kuidas toetada noort ärevas maailmas?
Räägime ärevuse olemusest ja ühiskondlike ootuste mõjust, kuuleme noore kogemuslugu ning õpime, kuidas pakkuda tuge nii igapäevases suhtluses kui ka võrgustikutöös. Konverents loob ühisruumi spetsialistidele ja kogukonnale, kus kasvatada mõistmist, jagada kogemusi ja luua koostööd. See on võimalus saada inspiratsiooni, teadmisi ja praktilisi oskusi, mis aitavad noorte vaimset tervist märgata ja toetada.
Möödunud aasta konverentsi muljetega tutvu SIIN.

Lae päevakava alla SIIT.
Sihtgrupp
Konverentsi sihtrühmaks on Jõgevamaa laste ja noortega töötavad spetsialistid (õpetaja, tugispetsialist, haridusasutuse juhtkond, lastekaitsespetsialist, noorsootööspetsialist, noorsootöötaja jt).

Teretulnud on ka laiem avalikkus, keda kõnetavad vaimse tervise teemad!
Piletiinfo
Sihtrühma sooduspilet (laste ja noortega töötav Jõgevamaa spetsialist) 5€Tavapilet 15€
Ostetud pilet sisaldab kogu programmi, kahte kohvilauda ja lõunasööki. Piletimüük käib läbi Fienta keskkonna. Piletite eest on võimalik tasuda ka arvega.

OSTA PILET

Piletit on võimalik soetada 14. oktoobrini või kuni vabade kohtade olemasoluni!

Jõgevamaa vaimse tervise konverents on osa projektist “Süsteemse ennetustöö ja märkamissüsteemi arendamine Jõgevamaa laste ja noorte heaks”, mida on kaasrahastanud Euroopa Liit.

Lisainfo: Eva-Kristi Hein, +372 5333 5950, eva-kristi.hein@jaek.eeKonverentsi korraldavad: Jõgevamaa Arendus- ja Ettevõtluskeskus ning Mustvee Valla Noortekeskus
Konverentsi pealkirjana on kasutatud Keiti Vilmsi kalambuuri.

Koolituskolmapäev ettevõtjale - AI: Kas juba tüütab või pole veel proovinud?
2025-10-22 15:00 - 17:00 | JAEKi seminariruum, Aia tn 2, Jõgeva, 48306, Eesti
Registreeri siin

Koolitusel osalenud ettevõtja:

AI mõiste ja mis on selle mõiste taga peidus.

AI-ärevuse mõistmine: miks inimesed AI suhtes ärevust tunnevad ja kuidas see mõjutab tööprotsesse.

AI-projektide ebaõnnestumise põhjused: miks enamus ettevõtete AI-projekte ei anna soovitud tulemusi.

Tegelik fookus: millisele tööle AI tegelikult kaasa aitab ja kuidas mõelda projektide prioriteetide üle.

Mõned toimivad AI-promptid ja lihtsad viisid, kuidas neid oma töös rakendada.

Koolitab ja vestlusringi juhib: Leili Mård (JAEK)
Koolituse materjal tugineb TalTechi poolt järjestatud TI-kirjaoskuse päeva esitulustel.
Koolitus korraldatakse “VKEde oskuste arendamine maakondlikes arenduskeskustes” -meetme raames ja selle on Kaasrahastanud Euroopa Liit.
Koolitus on suunatud maapiirkondade mikro- ja väikeettevõtjatele.

Registreeri siin

Koolituskolmapäev ettevõtjatele - Kust saada RAHA?
2025-11-12 15:00 - 17:00 | JAEKi seminariruum, Aia tn 2, Jõgeva, 48306, Eesti
Registreeri siin!

Koolitusel osalenud ettevõtja teab:

Millisel hetkel on laen ettevõttele parem lahendus kui toetus

Millistele tingimustele peab ettevõte laenu või käenduse saamiseks vastama

Milliseid rahastamisvõimalusi ettevõtetele pakuvad Maaelu Edendamise Sihtasutus ja COOP Pank

Koolitavad ja küsimustele vastavad:Laivi Piir (Maaelu Edendamise Sihtasutus)Kristo Aab (COOP Pank)
Koolituskolmapäeva ettevõtja sooduspilet on nii kohapeal kui online osalemisega 4 €.Kesk-Eesti Ettevõtlusinkubaatori klientidele on koolitus tasuta, registreerimine on siiski kohustuslik.
Koolitus korraldatakse “VKEde oskuste arendamine maakondlikes arenduskeskustes” -meetme raames ja selle on Kaasrahastanud Euroopa Liit.
Koolitus on suunatud maapiirkondade mikro- ja väikeettevõtjatele.

Registreeri siin!

Koolitus lasteaedadele: "Aktiivsed õuesõppe võimalused lasteaialastele vanuses 3 kuni 7 aastat"
2025-11-19 09:00 - 14:30 | Torma Põhikooli lasteaias Linnutaja, Torma Põhikooli Lasteaed Linnutaja, Lasteaia 3, Torma alevik, Jõgeva vald
Praktiline koolitus “Aktiivsed õuesõppe võimalused lasteaialastele vanuses 3 kuni 7 aastat”
Kutsume Jõgevamaa lasteaedade õpetajaid osalema praktilisel koolitus „Aktiivsed õuesõppe võimalused lasteaialastele vanuses 3 kuni 7 aastat”, mis toimub 19. novembril Torma Põhikooli lasteaias Linnutaja.
Koolitusel tutvutakse erinevate liikumisega seotud meetodite ja mängudega, mida saab kasutada õppetöö läbiviimisel nii toas kui õues. Osalejad saavad kogemuse QR-koodide ja täringu kasutamisest õppevahendina, proovivad läbi meeskonna- ja ringmänge, otsimis- ja lugemistegevusi ning disainivad ise uusi õuemänge.
Koolitus on praktiline ja annab osalejatele julguse ning inspiratsiooni rakendada liikumist ja loovust oma igapäevases õppetöös. Koolitust viib läbi Kristiina Vaikmets.
AJAKAVA:
08.30 Saabumine
09.00 Koolituse I osa
10.30 Paus
10.45 Koolituse II osa
12.15 Lõuna
12.45 Koolituse III osa
Koolitus lõpeb 14.15
Lae plakat alla SIIT!

REGISTREERIMINE

Koolitusele registreeri end hiljemalt 11. novembriks.
KOOLITUSEL OSALENU:
🔸Oskab kasutada erinevaid liikumisega seotud meetodeid töös lasteaialastega.
🔸Võtab kaasa julgust ja soovi proovida uusi meetodeid oma planeeritud õppetegevustes ja rikastab sellega enda läbiviidud õppetegevusi.
KOOLITAJA:
🔸Kristiina Vaikmets on töötanud üle kümne aasta õpetajana. Selle aja jooksul on ta leidnud tee erinevate meetodite ja vahendite juurde. Hetkel töötab ta koolitaja ja õpetajana ning tegutseb õppedisainerina. Lisaks on Kristiina õppejõud-lektor nii Tartu kui ka Tallinna Ülikoolis.

REGISTREERIMINE

Koolitusele registreeri end hiljemalt 11. novembriks.

Koolitus toimub Jõgevamaa Arendus- ja Ettevõtluskeskuse ja Jõgevamaa Spordiliit Kalju eestvedamisel. Koolitus saab teoks tänu SA Liikumisharrastuse kompetentsikeskuse rahastusele.
Lisainfo: Aive Tamm, 5309 0915, aive.tamm@jaek.ee
